Frantz Dræbye
Frantz Dræbye (født 16. juli 1740, København - 1814) var en dansk teolog og etatsråd. Han blev cand. theol. den 30. juli 1783 i København i Vor Frue Kirke. Han er især kendt som ophavsmand til verdens første fulde oversættelse af den liberale filosof Adam Smiths hovedværk The Wealth of Nations, der udkom i 1780 under den danske titel Undersøgelse om national-velstands natur og aarsag. Han var desuden stormester i Kjæden de tre vise af Østerland fra 1785 til 1788. 

Som ung student var Dræbye ansat som huslærer hos den rige norske købmand  og i den forbindelse rejste han blandt andet til Tyskland og mødte den unge digter Johann Wolfgang Goethe (1749-1832). Senere blev Dræbye først udnævnt som Kammerråd og derefter Etatsråd, Chef for Økonomi- og Kommercekollegiets norske Sekretariat  . Han var først gift med Birgitte Charlotte Schønheyder og efter hendes død med Amalia Esmarch. Han var far til Carl Asmill Dræbye, Johan Christian Dræbye og Louisa Mathilda Dræbye.

Udgivelser 

 Undersøgelse om national-velstands natur og aarsag af doctor Adam Smith, medlem af det kongelige widenskabernes sælskab i London og forhen offentlig lærer i moral-philosophien ved universitetet Glasgou. Af det engelske oversat og med nogle anmærkninger oplyst af F. Dræbye. Hertil er føiet gouvernør Pownals brev til forfatteren i hvilket nogle af de i dette wærk fremsatte læresættninger prøves. København 1780, Forlaget Gyldendal

Kilder 

Etatsråder fra Danmark